text: Se programmet: Dronningen besøger Varde Kommune
  26 april 2016 kl. 04.15
  På årets sommertogt besøger Dronningen blandt andet Varde Kommune. Her er programmet.
  Fredag den 3. juni og lørdag den 4. juni besøger Hendes Majestæt Dronningen Varde Kommune.
  Vi er stolte over, at Dronningen i år har valgt at besøge vores kommune på sit sommertogt. Jeg er sikker på, det bliver nogle fantastiske dage, hvor rigtig mange borgere og turister vil være med til at festliggøre dagen.
  
  Kongeskibet Dannebrog lægger til kaj i Kolding, og herefter besøger dronningen Varde Kommune.
  - Vi er stolte over, at Dronningen i år har valgt at besøge vores kommune på sit sommertogt. Jeg er sikker på, det bliver nogle fantastiske dage, hvor rigtig mange borgere og turister vil være med til at festliggøre dagen, siger borgmester i Varde Kommune, Erik Buhl (V), til TV SYD.
  Et royalt besøg kræver mange forberedelser.
  - I disse uger er besøgsstederne i fuld gang med deres forberedelser til Dronningens besøg, fortæller kommunikationschef i Varde Kommune, Steffen Kjær, til TV SYD.
  Fredag skal Dronningen blandt andet køre karettur gennem Vardes gamle gader.
  - Vi arbejder også på de mange praktiske ting, som et besøg med karetkørsel og garderhusarer indebærer. For eksempel det staldområde, der skal etableres til regimentet, deres soldater og de 58 heste, der kommer til Varde, uddyber kommunikationschefen.
  Dronningen besøger også St. Jacobi Skole, hvor hun skal hjælpe eleverne med at pakke skotøjsæsker med tegninger, chokolade og specielle hilsner til kommunens udsendte soldater. Det skal skabe en ny tradition, efter amerikansk mønster, hvor kasernen, som en integreret del af byen, viser opbakning til de udsendte.
  - Der er lavet et spændende program, hvor Dronningen kommer til at møde rigtig mange borgere, foreninger og erhvervsdrivende, der alle glæder sig helt vildt til at fortælle om netop deres aktiviteter, forklarer kommunikationschef Steffen Kjær.
  Lørdag skal Dronningen have de praktiske sko på, for dagen byder blandt andet på besøg i Nationalpark Vesterhavet med udsigt fra fugletårn. Smagsløgene bliver forkælet med frokost fra Michelinrestauranten Henne Kirkeby Kro.
  Fredag den 3. juni 2016: 10.00-15.30
  10.00: Modtagelse af H. M. Dronningen foran Varde Rådhus10.15: Kommunens officielle modtagelse på rådhuset10.45: 1. del af karetturen11.10: Sct. Jacobi Skole – Hilsen Hjemmefra og UngeCamp11.50: 2. del af karetturen12.25: Frokost i Arnbjerganlægget13.55: Tambours Have14.45: Besøg hos Kvist Industries i Årre15.30: Afgang mod Kongeskibet Dannebrog i Kolding19.00: Reception på Kongeskibet Dannebrog
  
  Lørdag den 4. juni 2016: 10.00-13.00
  10.00: Besøg på Flygtningemuseet ved Oksbøllejren10.55: Besøg ved Filsø – inkl. frokost fra Henne Kirkeby Kro12.15: Kunstnerkoloni og de arkæologiske fund fra Lønne Hede og Henne Kirkeby13.00: Farvel og afgang mod Kongeskibet Dannebrog
  
  